Etter etableringen av Norsk rikskringkasting i 1933 holdt organisasjonen til i Oslo sentrum, men i 1938 startet byggingen av Kringkastingshuset på Marienlyst. Byggearbeidene ble delvis forsinket på grunn av krigen, og sto derfor først helt ferdig i 1950. Den ene fløyen ble tatt til militærsykehus av tyskerne, og i september 1946 var det fortsatt sykehus der. Men da ble det påbegynt utvendig arbeid, der den røde mursteinen ble dekket med plater av grå granitt.